ร้านนี้เค้าใส่มาเป็นครก ยกเสิร์ฟกันทั้งครกเลย เมนูร้านนี้แน่นอนว่าต้องเป็นเมนูอาหารอีสาน วันนี้เราสั่งไก่ทอดน้ำปลา เป็นปีกไก่บนทอดมาเหลืองกรอบ รสชาติเค็มนิดๆ กินเพลินๆดี เมนูนี้เราสั่งมาสองครกเลย ถัดไปเป็นตำถั่วหมูกรอบ เราไม่ค่อยชอบกินถั่วฝักยาวดิบเท่าไหร่ แต่หมูกรอบนี่กรอบกรุบ ไม่เหนียว ไม่มันมาก คลุกกับน้ำส้มตำ อร่อยเด็ด อีกจานที่เราชอบก็คือตำหมูย่างคะน้ากรอบ แล้วก็ตำปูม้า จานหลังนี่รสชาติจัดจ้านมาก ทั้งเผ็ดทั้งเปรี้ยวเลย 